cyanic-selkie/wikianc huggingface dataset:
सोमनाथ मन्दिर
भारत की स्वतन्त्रता के बाद पुनर्निर्माण
जवाहरलाल नेहरू ने सोमनाथ मन्दिर के पुनर्निर्माण के प्रस्ताव का ‘हिन्दू पुनरुत्थानवाद’ कहकर विरोध भी किया। उस समय नेहरू से हुई बहस को कन्हैयालाल मुंशी ने अपनी पुस्तक ‘पिलग्रिमेज टू फ़्रीडम’ में दर्ज किया है। वे लिखते हैं-
के.एम. मुंशी आगे लिखते हैं-
तीर्थ स्थान और मन्दिर
मन्दिर संख्या 1 के प्रांगण में हनुमानजी का मन्दिर, पर्दी विनायक, नवदुर्गा खोडीयार, महारानी अहिल्याबाई होल्कर द्वारा स्थापित सोमनाथ ज्योतिर्लिग, अहिल्येश्वर, अन्नपूर्णा, गणपति और काशी विश्वनाथ के मन्दिर हैं। अघोरेश्वर मन्दिर नं॰ 6 के समीप भैरवेश्वर मन्दिर, महाकाली मन्दिर, दुखहरण जी की जल समाधि स्थित है। पंचमुखी महादेव मन्दिर कुमार वाडा में, विलेश्वर मंदिर नं. 12 के नजदीक और नं॰ 15 के समीप राममन्दिर स्थित है। नागरों के इष्टदेव हाटकेश्वर मंदिर, देवी हिंगलाज का मन्दिर, कालिका मन्दिर, बालाजी मन्दिर, नरसिंह मन्दिर, नागनाथ मन्दिर समेत कुल 42 मन्दिर नगर के लगभग दस किलो मीटर क्षेत्र में स्थापित हैं।
बाहरी क्षेत्र के प्रमुख मन्दिर
वेरावल प्रभास क्षेत्र के मध्य में समुद्र के किनारे मन्दिर बने हुए हैं
शशिभूषण मन्दिर, भीड़भंजन गणपति, बाणेश्वर, चंद्रेश्वर-रत्नेश्वर, कपिलेश्वर, रोटलेश्वर, भालुका तीर्थ है। भालकेश्वर, प्रागटेश्वर, पद्म कुण्ड, पाण्डव कूप, द्वारिकानाथ मन्दिर, बालाजी मन्दिर, लक्ष्मीनारायण मन्दिर, रूदे्रश्वर मन्दिर, सूर्य मन्दिर, हिंगलाज गुफा, गीता मन्दिर, बल्लभाचार्य महाप्रभु की 65वीं बैठक के अलावा कई अन्य प्रमुख मन्दिर है।
प्रभास खण्ड में विवरण है कि सोमनाथ मन्दिर के समयकाल में अन्य देव मन्दिर भी थे।
सोमनाथ से करीब दो सौ किलोमीटर दूरी पर प्रमुख तीर्थ श्रीकृष्ण की द्वारिका है। यहाँ भी प्रतिदिन द्वारिकाधीश के दर्शन के लिए देश-विदेश से हजारों की संख्या में श्रद्धालु आते हैं। यहाँ गोमती नदी है। इसके स्नान का विशेष महत्त्व बताया गया है। इस नदी का जल सूर्योदय पर बढ़ता जाता है और सूर्यास्त पर घटता जाता है, जो सुबह सूरज निकलने से पहले मात्र एक डेढ़ फीट ही रह जाता है।
अन्य दर्शनीय स्थल व मन्दिर
1.अहिल्या बाई का मन्दिर
2.प्राची त्रिवेदी
3.वाड़ातीर्थ
4.यादवस्थली
इंडियानापोलिस
इंडियानापोलिस अमरीका के इंडियाना प्रान्त की राजधानी है और मेरियन काउंटी की काउंटी सीट है। वर्ष २००० की जनगढ़ना के मुताबिक इसकी जनसंख्या 791,926 है। यह इंडियाना का सबसे ज्यादा जनसंख्या वाला शहर है एवं अमरीका का १३वें स्थान का शहर है।
इतिहास
इंडियानापोलिस को प्रदेश की नई राजधानी के तौर पर १८२० में चुना गया। जेरिमिया सुलिवान जो इंडियाना सुप्रीम कोर्ट के जज थे, ने प्रदेश के नाम इंडियाना को पोलिस शब्द से जोड़ कर इंडियानापोलिस शब्द की उत्पत्ति की। ग्रीक भाषा में पोलिस शब्द का अर्थ शहर होता है।
ईलिंग ब्रॉडवे स्टेशन
ईलिंग ब्रॉडवे (अंग्रेज़ी: Ealing Broadway station) एक ईलिंग, पश्चिमी लंदन में नैशनल रेल और लंदन अंडरग्राउंड का सेंट्रल लाइन में स्टेशन है।
डेल्टा राज्य
डेल्टा (Delta) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणी भाग में स्थित है। राज्य का भूगोल बिना पहाड़ियों का और समतल है। राज्य की दक्षिणी सीमाएँ बेनिन की खाड़ी से लगी हुई हैं।
शिरडी साईं बाबा
साईंबाबा (जन्म: अधिकृत जानकारी उपलब्ध नही, निर्वाण: १५ अक्टूबर १९१८) जिन्हें शिरडी साईंबाबा भी कहा जाता है, एक भारतीय गुरु, संत एवं फ़क़ीर के रूप में बहुमान्य हैं। उनके अनुयायी उन्हें सर्वशक्तिमान एवं सर्वव्यापी मानते हैं।
श्रीसाईमहानिर्वाण पश्चात निर्मित हुए जन्मस्थान
साईं बाबा का जन्म कब और कहाँ हुआ था एवं उनके माता-पिता कौन थे ये बातें अज्ञात हैं। किसी दस्तावेज से इसका प्रामाणिक पता नहीं चलता है। स्वयं शिरडी साईं ने इसके बारे में कुछ नहीं बताया है। श्री साईं बाबा के जीवनकाल में लिखे गए संतकवि दासगणु महाराजकृत भक्तिलीलामृत ( वर्ष १९०६ शके १८२८ ) और संतकथामृत ( वर्ष १९०८ शके १८३० ) इन दोनों ग्रंथोमें तथा समकालीन महत्वपूर्ण दस्तावेजोंमें बाबा के जन्म स्थानके बारेमें कोई जानकारी नहीं है । साईभक्तोके दृष्टीसे प्रमाण ग्रंथ श्री साईसच्चरितमें, श्री साई बाबा के जन्मस्थान का कोई जिक्र नहीं है । श्री साईबाबा के जन्मस्थान का प्रथम वर्णन वर्ष १९२५ में प्रकाशित श्री साईलीला वर्ष तृतीय चैत्र शके १८४७ के प्रथम अंक में मिलता है, परन्तु भक्त म्हालसापति द्वारा स्वयं बताये गये बाबा के अनुभवोमें इस विषय का वर्णन नहीं किया गया है । दासगणूकृत भक्तिलीलामृत के अलावा संतकथामृत का पाठ बाबा के समक्ष नहीं किया जाता था । भक्तिसारामृत ग्रंथ, जिसमें बाबा के गुरू और बाबा के जन्मकी कथा है, वो भी श्री साईं के महानिर्वाण के बाद लिखा गया था । श्री साईसच्चरित ग्रंथ भी अध्याय ५३ ओवी १७९ अनुसार वर्ष १९२२ से १९२९ इस कालखंड के दौरान यानी बाबा के महासमाधीके बादही लिखा गया है । साईं के कथित जन्मस्थान के खोजकर्ता वि.बी.खेर का दावा है कि गोपालराव महाराज, जिन्हें दासगणू महाराज बाबा का गुरु कहते हैं, वो बाबा के गुरु नहीं हो सकते । दासगणू महाराज की विश्वसनीयता पर भी सवाल उठाते हुए उन्होंने द इटरनल साक्षी इस प्रकरणमें बाबा के गुरु सूफी फकीर रहे होंगे यह बात लिखी है । श्रीपादवल्लभचरित्रामृत में लिखा है कि बाबा का जन्म पाथरी में हुआ था, लेकीन बाबा के जन्मस्थान के रूप में पाथरी का उल्लेख पेहली बार वर्ष 1925 में साईलीला पत्रिका के माध्यम से ही किया गया था । भक्तिसारामृतकार दासगणु महाराज और महाराज के अनुभवोके लेखक काकासाहेब दीक्षित जिन्होंने साईं सच्चरित्रका उपोद्धातभी लिखा था, इन दोनोद्वारा लिखे गये वाङ्मयमें श्री साईंबाबा का जन्म पाथरी के एक ब्राह्मण परिवार में हुआ था यह बात बाबाके महानिर्वाणपश्चात लिखी गई है । आगे इस वाङ्मयसे प्रेरित लेखनही अनेक लेखको द्वारा किया गया है । मगर १९२५ से पेहले बाबाके जन्मस्थान के विषयमें कोईभी जानकारी प्रकाशित नही हुई । जून २०१४ में द्वारका और ज्योतिष पीठके शंकराचार्य जगद्गुरू स्वामी स्वरूपानंद सरस्वतीने साईबाबाकी पूजा नही करनी चाहिए यह बयान साझा किया । इस बयानसे प्रेरित होकर बाबा चांद मिया थे ऐसी असत्य एवं तथ्यहीन बाते केहकर बाबाकी छवि धुमिल करनेका प्रयास आज भी जारी है । ऐसी अनेक अफवाओसे आहत होते हुए भी, सकलमतोका आदर करनेवाला साईभक्त आज श्रद्धा और सबुरी लेकर शांती के पथ पर अग्रेसर है । श्री साई के समकालीन सरकारी दस्तावेजों में श्री साईबाबाका वर्णन अवलियाके रूपमें किया गया है । उस समय, खुफिया एजेंसी और अधिकारियोंद्वारा लिखी रिपोर्ट एवं आदेशों में स्पष्ट किया था कि श्री साईं बाबा का मूल अज्ञात है । अतः बाबा के जन्म के बारे में कहीं भी कोई विश्वसनीय जानकारी नहीं मिल सकती है ये अधिकृत जानकारी " जन्म बाबांचा कोण्या देशी । अथवा कोण्या पवित्र वंशी । कोण्या मातापितरांच्या कुशी । हे कोणासी ठावे ना ।। " इस मराठी मूल श्री साईसच्चरित के अध्याय 4 ओवी 113 में बताई गयी है ।
माता-पिता
जन्मतिथि एवं स्थान की तरह ही साईं के माता-पिता के बारे में भी प्रमाणिक रूप से कुछ भी ज्ञात नहीं है। श्री सत्य साईं बाबा द्वारा दिये गये पूर्वोक्त विवरण के अनुरूप उनके पिता का नाम श्री गंगा बावड़िया एवं उनकी माता का नाम देवगिरि अम्मा माना जाता है। ये दोनों शिव-पार्वती के उपासक थे तथा शिव के आशीर्वाद से ही उनके संतान हुई थी। कहा जाता है कि जब साईं अपनी माँ के गर्भ में थे उसी समय उनके पिता के मन में ब्रह्म की खोज में अरण्यवास की अभिलाषा तीव्र हो गयी थी। वे अपना सब कुछ त्याग कर जंगल में निकल पड़े थे। उनके साथ उनकी पत्नी भी थी। मार्ग में ही उन्होंने बच्चे को जन्म दिया था और पति के आदेश के अनुसार उसे वृक्ष के नीचे छोड़ कर चली गयी थी। एक मुस्लिम फकीर उधर से निकले जो निःसंतान थे। उन्होंने ही उस बच्चे को अपना लिया और प्यार से 'बाबा' नाम रखकर उन्होंने उसका पालन-पोषण किया।
बचपन एवं चाँद पाटिल का आश्रय
बाबा का लालन-पालन एक मुसलमान फकीर के द्वारा हुआ था, परंतु बचपन से ही उनका झुकाव विभिन्न धर्मों की ओर था लेकिन किसी एक धर्म के प्रति उनकी एकनिष्ठ आस्था नहीं थी। कभी वे हिन्दुओं के मंदिर में घुस जाते थे तो कभी मस्जिद में जाकर शिवलिंग की स्थापना करने लगते थे। इससे न तो गाँव के हिन्दू उनसे प्रसन्न थे और न मुसलमान। निरंतर उनकी शिकायतें आने के कारण उनको पालने वाले फकीर ने उन्हें अपने घर से निकाल दिया। साईं के जितने वृत्तांत प्राप्त हैं वे सभी उनके किसी न किसी चमत्कार से जुड़े हुए हैं। ऐसे ही एक वृत्तांत के अनुसार औरंगाबाद जिले के धूप गाँव के एक धनाढ्य मुस्लिम सज्जन की खोयी घोड़ी बाबा के कथनानुसार मिल जाने से उन्होंने प्रभावित होकर बाबा को आश्रय दिया और कुछ समय तक बाबा वहीं रहे।
धार्मिक मान्यता
साईं बाबा का पालन-पोषण मुसलमान फकीर के द्वारा हुआ था और बाद में भी वे प्रायः मस्जिदों में ही रहे। उन्हें लोग सामान्यतया मुस्लिम फकीर के रूप में ही जानते थे। वे निरंतर अल्लाह का स्मरण करते थे। वे 'अल्लाह मालिक' कहा करते थे। हालाँकि उन्होंने सभी धर्मों की एकता पर बल दिया है और विभिन्न धर्मावलंबियों को अपने आश्रय में स्थान देते थे। उनके अनुयायी हिन्दू और मुसलमान दोनों थे। उनके आश्रयस्थल (द्वारकामाई ) में हिन्दुओं के विभिन्न धार्मिक पर्व भी मनाये जाते थे और मुसलमानों के भी। उन्होंने हिन्दू धर्म-ग्रन्थों के अध्ययन को भी प्रश्रय दिया था। उस समय भारत के कई प्रदेशों में हिन्दू-मुस्लिम द्वेष व्याप्त था, परंतु उनका संदेश था : ""राम और रहीम दोनों एक ही हैं और उनमें किंचित् मात्र भी भेद नहीं है। फिर तुम उनके अनुयायी होकर क्यों परस्पर झगड़ते हो। अज्ञानी लोगों में एकता साधकर दोनों जातियों को मिलजुल कर रहना चाहिए।""
संदीप ज्योती
संदीप ज्योती (जन्म १४ दिसम्बर १९७३) का जन्म शिमला, भारत में हुआ था। वे एक क्रिकेटर हैं, जो कनाडा को पलायन कर गए, जब वह चौदह वर्ष के थे। कनाडा पहुँचने पर्, संदीप ने मिसिस्साउगा रेम्ब्लर्स क्रिकेट क्लब की सदस्यता ली।
समंगान प्रान्त
समंगान ( फ़ारसी:, अंग्रेजी: Samangan ) अफ़्ग़ानिस्तान का एक प्रांत है जो उस देश के उत्तर-पूर्व में स्थित है। इस प्रान्त का क्षेत्रफल ११,२६२ वर्ग किमी है और इसकी आबादी सन् २००९ में लगभग ३.५ लाख अनुमानित की गई थी। इस प्रान्त की राजधानी समंगान शहर है। यहाँ के तीन-चौथाई लोग फ़ारसी बोलने वाले ताजिक लोग हैं और लगभग एक-चौथाई लोग उज़बेक हैं। यहाँ बहुत से पुरातन स्थल हैं, जैसे कि तख़्त-ए-रुस्तम, लेकिन तालिबान और अन्य फ़ौजों के बीच में लड़ाई के कारण इतिहासकारों के लिए यहाँ अनुसंधान करना फ़िलहाल असंभव है।
राव युधिष्ठिर सिंह
राव युधिष्ठिर सिंह राव तुलाराम के पुत्र एवं रेवाड़ी के शासक थे।
राव युधिष्ठिर का जन्म १८५७ के स्वतंत्रता संग्राम के समय हुआ था। जब वे लगभग २ माह के ही थे तभी रेवाड़ी राजपरिवर १८५७ के युद्ध में अंग्रेजों से लड़ रहा था। पिता महराज ने नन्हे बालक को ठिकाणा मलसेसर के सरदार राव दुल्हे सिंह की देख रेख में भिजवा दिया। जब नसीबपुर के युद्ध की घोषणा हुई तब बालक युधिष्ठिर सिंह, ठिकाणा बिहाली स्थित अपने नानाजी के यहां लाए गए थे। दुर्भाग्य से इस युद्ध में रेवाड़ी सेना की पराजय हुई अंग्रेज़ों ने रेवाड़ी राजवंश की सभी संपत्ति को कुर्क करना शुरू कर दिया गया।
इधर रेवाड़ी राजवंश के उत्तराधिकारी युधिष्ठिर सिंह की खोज में अंग्रेज़ी सरकार की खुफिया विभाग लगी थी ताकि जीवंत वंशज को समाप्त कर सकें। इसी कारण बालक को बिहाली के महल से सुरक्षित निकाल सटे जंगल की एक गुफा में लाया गया। यहां से इन्हे महाराजा राव तुला सिंह की दूसरी रानी के मायके ठिकाना गंडाला लाया गया।
संघर्षों की आग में तप कर बड़े हुए युवराज को पिता महाराज के स्वर्गवास के पश्चात रेवाड़ी के सिंहासन पर अभिषेक किया गया।
जैसा पुरोहितों ने इनका नामकरण किया राजा युधिष्ठिर सिंह बिल्कुल धर्मराज युधिष्ठिर जैसे महापुरुष का व्यक्तित्व रखते थे। रजा युधिष्ठिर सिंह भी अपने पूर्वजों की तरह एक न्यायप्रिय और बहादुर शासक सिद्ध हुए। 1873 में आर्य समाज के संस्थापक स्वामी दयानन्द सरस्वती का रेवाड़ी आगमन हुआ। स्वामी जी ने राव युधिष्ठिर सिंह को उनके महान पुर्वजों का स्मरण तथा उनके पुर्वज द्वारिकाधीश भगवान कृष्ण का स्मरण कराते हुए उन्हें आर्य समाज के कल्याण के लिए सहायता करने को कहा। इस प्रकार वर्ष 1874 में रेवाड़ी में राजा राव युधिष्ठिर सिंह के आदेश से गौशाला का शिलान्यास किया गया। राजा साहब ने स्वामी दयानन्द सरस्वती जी से ही गौशाला का शिलान्यास करवाया और गौशाला का नामकरण स्वामी जी के नाम पर "स्वामी दयानन्द सरस्वती गौशाला" रखा। यह गौशाला आज भी विद्यमान है और यहां आज भी हजारों गायों का पालन-पोषण किया जा रहा है।
राजा युधिष्ठिर सिंह जी ने शासन के दौरान सनातन हिंदू संस्कृति के लिए काफी कुछ किया। इन्होने गौ हत्या के रोकथाम के लिए "गौ रक्षण सभा" नामक एक विभाग भी बनवाया जिसमे कुल 70 सदस्य चयनित किए गए।
राजा युधिष्ठिर सिंह को उनकी धर्मपरायणता के कारण संतों ने "धर्ममंडप" और "गौ वंश रक्षक" की पदवी से भी विभूषित किया था।
आनन्द मठ
आनन्द मठ बांग्ला भाषा का एक उपन्यास है जिसकी रचना बंकिम चन्द्र चट्टोपाध्याय ने सन् 1882 में की थी। इस कृति का भारतीय स्वतन्त्रता संग्राम और स्वतन्त्रता के क्रान्तिकारियों पर बहुत गहरा प्रभाव पड़ा। भारत का राष्ट्रीय गीत वन्दे मातरम् इसी उपन्यास से लिया गया है। छपते ही यह पुस्तक अपने कथानक के चलते पहले बंगाल और कालान्तर में समूचे भारतीय साहित्य व समाज पर छा गई।
आनन्दमठ राजनीतिक उपन्यास है। इस उपन्यास में उत्तर बंगाल में 1773 के सन्यासी विद्रोह का वर्णन किया गया है। इस पुस्तक में देशभक्ति की भावना है। अंग्रेजों ने इस ग्रन्थ पर प्रतिबन्ध लगा दिया था। भारत के स्वतन्त्र होने के बाद १९४७ में इससे प्रतिबन्ध हटाया गया। 'आनंदमठ' के तब से अब तक न जाने कितनी भाषाओं में कितने संस्करण छप चुके हैं। चूंकि यह उपन्यास कॉपीराइट से मुक्त हो चुका है, इसलिए लगभग हर बड़े प्रकाशक ने इसे छापा है।
उपन्यास की कथा सन् १७७० के बंगाल के भीषण अकाल तथा सन्यासी विद्रोह पर आधारित है। इसमें वर्ष 1770 से 1774 तक के बंगाल का चित्र खींचा गया है। कथानक की दृष्टि से यह उपन्यास या ऐतिहासिक उपन्यास से बढ़कर है। महर्षि बंकिम ने अप्रशिक्षित किन्तु अनुशासित संन्यासी सैनिकों की कल्पना की है जो अनुभवी ब्रिटिश सैनिकों से संघर्ष करते हैं और उन्हें पराजित करते हैं।
कथा
आनंदमठ के प्रथम खण्ड में कथा बंगाल के दुर्भिक्ष काल से प्रारम्भ होती है जब लोग दाने-दाने के लिए तरस रहे थे। सब गाँव छोड़कर यहाँ-वहाँ भाग रहे थे - एक तो खाने के लाले थे दूसरे किसान के पास खेती में अन्न उत्पन्न न होने पर भी अंग्रेजों द्वारा लगान का दबाव उन्हें पीड़ित कर रहा था।
कथा पदचिन्ह गाँव की है। महेन्द्र और कल्याणी अपने अबोध शिशु को लेकर गाँव से दूर जाना चाहते हैं। यहाँ लूट-पाट-डकैती आदि की घटनाएँ हैं। डकैतों ने कल्याणी को पकड़ लिया था पर वह जान बचाती दूर जंगल में भटक जाती है। महेन्द्र को सिपाही पकड़ लेते हैं - जहाँ हाथापाई होती है और भवानन्द नामक संन्यासी उसकी रक्षा करता है। भवानन्द आत्मरक्षा में अंग्रेज साहब को मार देता है - लूट का सामान व्यवस्था में लगाता है। वहाँ दूसरा संन्यासी जीवानन्द पहुँचता है। भवानन्द और जीवानन्द दोनों सन्यासी, प्रधान सत्यानन्द के शिष्य हैं - जो ’आनन्दमठ‘ में रहकर देश सेवा के लिए कर्म करते हैं। महेन्द्र भवानन्द का परिचय जानना चाहता है, क्योंकि यदि भवानन्द न मिलता तो उसकी जान जा सकती थी। भवानन्द ने जवाब दिया- मेरा परिचय जानकर क्या करोगे? महेन्द्र ने कहा - मैं जानना चाहता हूँ, आज आपने मेरा बहुत उपकार किया है। महेन्द्र समझ नहीं पाता कि संन्यासी डकैतों की तरह भी हो सकता है। इतने पर भी भवानन्द महेन्द्र की पत्नी और पुत्री से मिलाने का भी आश्वासन देता है। भवानन्द की मुद्रा सहसा बदल गयी थी। वह अब धीर स्थिर प्रकृति का संन्यासी नहीं लग रहा था। उसके चेहरे पर मुस्कराहट तैर रही थी। मौन भंग करने के लिए वह व्यग्र हो रहा था, परन्तु महेन्द्र गंभीर था। तब भवानन्द ने गीत गाना शुरू किया-
पात्र
भावानन्द -
जीवानन्द -
नवीनानन्द उपाख्य शान्ति
जॉन मियरशाइमर
जॉन जोसेफ मियरशाइमर (अंग्रेज़ी -John Joseph Mearsheimer  /  / ; जन्म- 14 दिसंबर, 1947) अमेरिका के एक राजनीतिक वैज्ञानिक और अंतरराष्ट्रीय संबंधों विद्वान हैं, जो के अंतर्गत आता है यथार्थवादी विचारधारा से सम्बंध रखते हैं। फ़िलहाल वे शिकागो विश्वविद्यालय में आर वेंडेल हैरिसन विशिष्ट सेवा प्रोफेसर के पद पर कार्यरत हैं।
मियरशाइमर ने आक्रामक यथार्थवाद के सिद्धांत का प्रस्ताव रखा। इसके अनुसार जो देश विश्व में महाशक्ति हैं, उनकी यह इच्छा रहती है कि कैसे भी करके अपनी शक्ति का विस्तार करें। अन्य राज्यों के इरादों को लेकर असुरक्षा और अनिश्चितता के चलते दुनिया में आधिपत्य प्राप्त करने की यह इच्छा तर्कसंगत है। इसी के बल पर वे अन्तर्राष्ट्रीय सम्बन्धों को समझने और समझाने का प्रयास करते हैं। वे उन चुनिंदा अमरीकी विशेषज्ञों में से थे, जिन्होंने शुरुआत से ही भारत के परमाणु हथियार हासिल करने के निर्णय का समर्थन किया। वे 2003 में इराक युद्ध के मुखर विरोधी थे। 1994 में यूक्रेन के अपने परमाणु हथियारों को छोड़ने केफैसले का विरोध करने वाले लगभग इकलौते थे। उन्होंने यह भविष्यवाणी की थी, कि एक निवारक (deterrent, यहाँ तात्पर्य परमाणु हथियार से है) के बिना, यूक्रेन को रूसी आक्रामकता का सामना करना पड़ेगा। यह भविष्यवाणी सच साबित हुई, जब 2014 में रूस ने क्रीमिया (जो कि पहले यूक्रेन का हिस्सा था) पर क़ब्ज़ा जमा लिया।उनके सबसे विवादास्पद विचार मध्य पूर्व में अमेरिकी सरकार की कार्रवाइयों पर रुचि समूहों द्वारा कथित प्रभाव के बारे में हैं जो उन्होंने अपनी किताब द इज़राइल लॉबी एंड यूएस फॉरेन पॉलिसी में लिखा था। अपने सिद्धांत के अनुसार, मियरशाइमर का यह मानना है कि चीन की बढ़ती शक्ति संभवतः इसे संयुक्त राज्य अमेरिका के साथ संघर्ष करवाएगी। उनके विचार इक्कीसवीं सदी में विश्व भर के राजनीति विज्ञान और अंतर्राष्ट्रीय संबंधों के के छात्रों को पढ़ाया जाता है।
प्रारंभिक वर्ष
मियरशाइमर न्यूयॉर्क शहर में 14 दिसम्बर, 1947 को पैदा हुए। वेस्ट प्वाइंट से स्नातक करने के बाद, उन्होंने एक अधिकारी के रूप में अमेरिकी वायु सेना में सात साल बिताए। 1974 में वायु सेना में रहते हुए उन्होंने दक्षिणी कैलिफोर्निया विश्वविद्यालय (University of Southern California) से अन्तरराष्ट्रीय सम्बन्ध में मास्टर डिग्री प्राप्त की। वायु सेना से सेवानिवृत्त होने के बाद, उन्होंने 1981 में कॉर्नेल विश्वविद्यालय से डॉक्टरेट की उपाधि प्राप्त की।।
परम्परागत निवारण (Conventional deterrence)
मियरशाइमर अपनी पहली पुस्तक कन्वेंशनल डिटेरेंस (Conventional Deterrence1983) इसमें यह बताते हैं युद्ध शुरू करने के फैसले सैकिस तरह न्य संघर्ष के अनुमानित परिणाम पर निर्भर करते हैं। अन्य शब्दों में कहें तो यह किताब यह समझने का प्रयास करती है कि युद्ध का परिणाम कैसा होगा, इस बारे में निर्णायकर्ताओँ की रणनैतिक सोच कैसी है, इस बात को प्रभावित करती है कि निवारक (deterrence)  सफल रहेगा या असफल। मियरशाइमर का मूल तर्क यह है कि जब संभावित हमलावर की यह सोच हो कि हमले की सफल होने संभावना कम और क़ीमत ज़्यादा होगी, तो निवारक के सफल होने की संभावना बढ़ जाती है। किंतु यदि संभावित हमलावर यह सोचता है कि हमला सफल और कम लागत वाला होगा, तो निवारक के असफल होने की संभावना है। अब व्यापक रूप से यह स्वीकार कर लिया गया है कि निवारक का सिद्धांत इसी प्रकार काम करता है।
मियरशाइमर का ख़ास तौर पर यह मानना है कि निवारक की सफलता इस बात से निर्धारित होती है कि हमलावर के पास कौन-कौन सी रणनीतियाँ उपलब्ध हैं। वे तीन रणनीतियों का ज़िक्र करते हैं-
परमाणु प्रसार और परमाणु निवारण
मियरशाइमर ने द न्यू यॉर्क टाइम्स अख़बार में 1998 और 2000 में लिखे गए सम्पादकीय अभिलेखों (op-eds) में भारत के परमाणु हथियार हासिल करने के निर्णय का समर्थन किया है। इस संदर्भ में उन्होंने यह तर्क दिया कि भारत के पास परमाणु निवारक होने से उसे चीन और पाकिस्तान के खिलाफ संतुलन बनाने और क्षेत्रीय स्थिरता की गारंटी रखने में मदद मिलेगी है। उन्होंने भारत के प्रति संयुक्त राज्य की प्रसार-विरोधी नीति की भी आलोचना की, जिसे उन्होंने दक्षिण एशिया क्षेत्र में अमेरिकी हितों के लिए अवास्तविक और हानिकारक माना।
आक्रामक नवयथार्थवाद
मियरशाइमर आक्रामक नवयथार्थवाद (offensive neorealism) के प्रमुख प्रस्तावक हैं। यह एक ऐसा संरचनात्मक सिद्धांत है, जो हंस मॉरगेन्थाऊ के शास्त्रीय यथार्थवाद (classical realism) के विपरीत, अंतर्राष्ट्रीय प्रणाली की अराजकता के भीतर महान शक्तियों के बीच सुरक्षा प्रतियोगिता पर प्राथमिकता से जोर देता है, और न कि राजनेताओं और राजनयिकों पर (मुख्य रूप से नहीं)।
एक अन्य संरचनात्मक यथार्थवादी (structural realist) सिद्धांत- केनेथ वाल्ट्ज के रक्षात्मक नवयथार्थवाद (defensive neorealism) के विपरीत, आक्रामक नवयथार्थवाद का कहना है कि राष्ट्र अपनी वर्तमान शक्ति की मात्रा से संतुष्ट नहीं हैं, किंतु सुरक्षा के लिए आधिपत्य चाहते हैं। ऐसा इसलिए है क्योंकि अंतर्राष्ट्रीय प्रणाली में अराजकता है, और इस कारण राष्ट्रों को दूसरे राष्ट्रों (का अहित करने) की क़ीमत पर अपनी शक्ति बढ़ाने के मौक़े ढूँढने के लिए काफ़ी बड़ा प्रोत्साहन मिलता है। एक राष्ट्र के लिए अन्य राष्ट्र शक्ति अर्जित करने और आधिपत्य स्थापित करने की उसकी होड़ में उसके प्रतियोगी हैं। मियरशाइमर ने अपनी 2001 की पुस्तक द ट्रेजेडी ऑफ ग्रेट पावर पॉलिटिक्स में इस दृष्टिकोण को अभिव्यक्त किया: "वर्तमान और भविष्य के लिए कितनी शक्ति पर्याप्त है- यह निर्धारित करने की कठिनाई को देखते हुए महाशक्तियां यह मानती हैं कि उनकी सुरक्षा सुनिश्चित करने का सबसे अच्छा तरीका यही है कि वर्तमान में आधिपत्य प्राप्त किया जाए, और परिणामवश भविष्य में किसी और महाशक्ति द्वारा चुनौती मिलने की किसी भी संभावना को समाप्त कर दिया जाए। केवल एक गुमराह राष्ट्र ही तत्कालीन अन्तर्राष्ट्रीय प्रणाली   में आधिपत्य स्थापित करने के अवसर को गँवाएगा, वह भी केवल इसलिए क्योंकि उसे लगा कि उसके पास पहले से ही बने रहने के लिए पर्याप्त शक्ति है।" उन्होंने लोकतांत्रिक शांति सिद्धांत को भी खारिज कर दिया है, जिसके मुताबिक़ लोकतंत्र का पालन करने वाले दो देश कभी एक दूसरे के साथ युद्ध में नहीं जाते हैं।
नाइट वॉचमैन
नाइट वॉचमैन (पहरेदार) मियरशाइमर की शब्दावली में "ग्लोबल हेजेमन" (विश्वाधिपति) है, जैसा कि उन्होंने अपनी पुस्तक द ट्रेजेडी ऑफ ग्रेट पावर पॉलिटिक्स में बताया है। 1990 में उन्होंने कहा था कि पश्चिमी लोकतांत्रिक देश आपस में इसलिए नहीं लड़ रहे हैं क्योंकि अमेरिका एक पहरेदार के रूप में मौजूद है।
खाड़ी युद्ध
जनवरी और फरवरी 1991 की शुरुआत में, मियरशाइमर ने शिकागो ट्रिब्यून में दो सम्पादकीय अभिलेख प्रकाशित किए और न्यूयॉर्क टाइम्स, और यह तर्क दिया कि कुवैत को इराक के क़ब्ज़े से मुक्त कराने के लिए युद्ध छोटा होगा, और इसमें हज़ार से कम अमेरिकी सैनिकों की मृत्यु के साथ एक अमेरिका को एक निर्णायक जीत हासिल होगी। युद्ध की शुरुआत में मुख्यधारा के मत से भिन्न था, जिसमें कहा जा रहा था कि युद्ध महीनों तक चलेगा और हजारों अमेरिकी लोगों की जान जाएगी। मियरशाइमर ने बताया कि उनका तर्क निम्नलिखित बिंदुओं पर आधारित था-
युद्ध के दौरान ये पाँचों भविष्यवाणियां सच साबित हुईं।
चीन
मियरशाइमर ने अमेरिका की चीन के प्रति नीति की निंदा की है, क्योंकि वे मानते हैं कि यदि चीन इसी तरह तेज़ी से आर्थिक विकास करता रहा, तो इससे आगे चलकर एक "तीव्र सुरक्षा प्रतियोगिता" और यहाँ तक कि संभावित युद्ध होने तक का ख़तरा  है। वे सलाह देते हैं कि अमेरिका को चीन का घेराव करना चाहिए। इसके तहत  अमेरिका को चीन को और बड़े क्षेत्र पर क़ब्ज़ा करने और एशिया में अपने प्रभाव का विस्तार से रोकना चाहिए।  मियरशाइमर ने कि अमेरिकी नीति-निर्माताओँ से यह सिफारिश की है कि चीन के पड़ोसी देशों के साथ एक संतुलन गठबंधन बनाया जाए । उनके अनुसार, भारत, जापान, सिंगापुर, दक्षिण कोरिया, रूस और वियतनाम संयुक्त राज्य अमेरिका के संभावित सहयोगी हो सकते हैं जिनके खिलाफ मेगा-पावर चीन हावी होने का प्रयास कर सकता है।
मियरशाइमर ने 2019 में एक लेख में तर्क दिया कि "उदारवादी अंतर्राष्ट्रीय व्यवस्था 2019 में चरमरा रही है", और उदारवादी व्यवस्था को "तीन यथार्थवादी व्यवस्थाओं द्वारा प्रतिस्थापित किया जाएगा-
चीन का उदय और घेराव
मियरशाइमर का दावा है कि चीन का उदय शांतिपूर्ण नहीं होगा और अमेरिका चीन को घेरने और क्षेत्रीय आधिपत्य हासिल करने से रोकने की कोशिश करेगा।    यद्यपि चीन का सैन्य और शायद राजनयिक रूप से घेराव  संभव है, किंतु आर्थिक रूप से नहीं। मियरशाइमर का मानना है कि जिस तरह किसी ज़माने में अमेरिका ने पश्चिमी गोलार्ध पर अपना क़ब्ज़ा जमाया था, उसी प्रकार चीन इंडो-पैसिफिक क्षेत्र पर अपना दबदबा स्थापित करने की कोशिश करेगा। ऐसा करने से चीन को उसके पड़ोसियों के समक्ष भारी सुरक्षा और श्रेष्ठता हासिल होगी, क्योंकि चीन अपने इन पड़ोसियों को संभावित चुनौती के रूप में देखता है। यही तथ्य चीन को सैन्य विस्तार करने के लिए प्रेरणा देगा। इसके अतिरिक्त, मियरशाइमर कहते हैं कि अमेरिका एक संतुलित गठबंधन बनाने का प्रयास करेगा जिसमें चीन की बढ़ती ताकत और शक्ति प्रक्षेपण क्षमताओं का मुकाबला करने के लिए मुख्य रूप से भारत, जापान, फिलीपींस, दक्षिण कोरिया, वियतनाम और इंडोनेशिया शामिल हों। वे इसके प्रमाण के रूप में वे अमेरिका के वियतनाम और भारत के साथ प्रगाढ़ होते संबंधों की ओर इशारा करते हैं।
मियरशाइमर का दावा है कि ऑस्ट्रेलिया को चीन के बढ़ते प्रभाव से चिंतित होना चाहिए क्योंकि यह चीन और अमेरिका के बीच एक तीव्र सुरक्षा प्रतियोगिता को जन्म देगा। इससे यह क्षेत्र को अस्थिर हो जाएगा। वे ये तर्क भी देते है कि चीन अमेरिकी नौसैनिक रणनीतिकार अल्फ्रेड थायर मेहैन के उग्रवादी आक्रामक दर्शन को अपना रहा है, जिन्होंने समुद्रों पर नियंत्रण और निर्णायक लड़ाई के लिए तर्क दिया है।
व्हाय लीडर्स लाय
मियरशाइमर ने एक पुस्तक लिखी है जो अंतरराष्ट्रीय राजनीति में झूठ बोलने का विश्लेषण करती है। व्हाय लीडर्स लाय (नेता झूठ क्यों बोलते हैं, 2011) में वे तर्क देते हैं कि नेता विदेशी दर्शकों के साथ-साथ अपने लोगों से भी झूठ बोलते हैं क्योंकि उन्हें लगता है कि ऐसा करना उनके देश के हित में है। उदाहरण के लिए, अमेरिका के राष्ट्रपति फ्रैंकलिन डेलानो रूज़वेल्ट ने सितंबर 1941 में ग्रीयर घटना के बारे में झूठ बोला था, क्योंकि वे द्वितीय विश्व युद्ध में संयुक्त राज्य अमेरिका को शामिल करने के लिए दृढ़ता से प्रतिबद्ध थे। रूज़वेल्ट के मुताबिक़ ऐसा करना अमेरिका के राष्ट्रहित में था।
उनके दो मुख्य निष्कर्ष हैं-
इस प्रकार, उनकी पुस्तक की शुरुआत में ही लिखा है कि यह आश्चर्य की बात नहीं है कि सद्दाम हुसैन सामूहिक नरसंहार के हथियारों के बारे में झूठ नहीं बोल रहे थे - उन्होंने कहा कि उनके पास कोई ऐसा हथियार नहीं था - लेकिन जॉर्ज बुश और उनके कुछ प्रमुख सलाहकारों ने अमेरिकी लोगों से इसके बारे में झूठ बोला। मियरशाइमर का तर्क है कि लोकतांत्रिक देशों के नेताओं की अपने ही लोगों से झूठ बोलने की संभावना तब बढ़ जाती है, जब उन्हें कहीं दूर-दराज़ के स्थानों में युद्ध लड़ना होता है। वे कहते हैं कि नेताओं के लिए दूसरे देशों में झूठ बोलना मुश्किल है क्योंकि वे एक-दूसरे पर भरोसा नहीं करते है, खासकर कि तब जब सुरक्षा से सम्बन्धित मुद्दे दांव पर होते हैं। ऐसा इसलिए है क्योंकि आपको प्रभावी झूठ बोलने के लिए चाहिए होता है कि सामने वाला आप पर विश्वास करे। उनका कहना है कि नेताओं के लिए अपने लोगों से झूठ बोलना इसलिए आसान होता है क्योंकि आमतौर पर उनके बीच गहरा विश्वास होता है।
झूठ के प्रकार
मियरशाइमर अंतरराष्ट्रीय झूठ के नैतिक आयाम पर विचार नहीं करता है, जिसे वे एक उपयोगितावादी दृष्टिकोण से देखते हैं। वे कहते हैं कि अंतरराष्ट्रीय झूठ पांच तरह के होते हैं।
वे उन कारणों की व्याख्या करते हैं, जिनकी वजह से नेता ऐसे विभिन्न प्रकार के झूठ बोलते हैं। उनका मुख्य मत यह है कि नेता अन्य राज्यों के नेताओं की तुलना में घरेलू दर्शकों से झूठ ज़्यादा बोलते हैं। ऐसा इसलिए है क्योंकि अंतर्राष्ट्रीय स्तर पर झूठ बोलना नकारात्मक प्रभाव डाल सकता है जिसमें ब्लोबैक और बैकफ़ायर की सम्भावना शामिल हैं। "ब्लोबैक" वह स्थिति है जहाँ अंतर्राष्ट्रीय स्तर पर झूठ बोलने की वजह से आंतरिक स्तर पर छल का माहौल पैदा होता है। वहीं "बैकफ़ायर" वह स्थिति है जहाँ झूठ बोलने से असफल नीतियाँ बनती हैं। वे इस बात पर भी जोर देते हैं कि झूठ बोलने के अलावा दो अन्य प्रकार के धोखे भी हैं: "छुपाना", जहाँ एक नेता किसी महत्वपूर्ण मामले के बारे में चुप रहता है, और "स्पिनिंग", जहाँ एक नेता एक ऐसी कहानी बताता है जो सकारात्मक पहलुओं पर पर जोर देती है और नकारात्मकता की अनदेखी करती है।
द ग्रेट डेल्यूजन: लिबरल ड्रीम्स और इंटरनेशनल रियलिटीज
अपनी 2018 की किताब, द ग्रेट डेल्यूजन: लिबरल ड्रीम्स और इंटरनेशनल रियलिटीज (महाभ्रम: उदारवादी सपने और अंतर्राष्ट्रीय वास्तविकता, येल यूनिवर्सिटी प्रेस, 2018) में, मियरशाइमर ने भूराजनीतिक रणनीति की एक आलोचना प्रस्तुत की जिसे वे 'उदारवादी आधिपत्य' बताते है। एक साक्षात्कार में उन्होंने कहा है कि यह एक 'महाभ्रम' है और इसपर बहुत अधिक ज़ोर दिया जाता है। उदारवादी आधिपत्य के बजाय राष्ट्रवाद पर ज़्यादा ज़ोर देना चाहिए ।
जॉन डेविस (अंग्रेज नाविक)
जॉन डेविस  (१५५०-१६०५ ई०) एलिजावेथ प्रथम के युग के अंग्रेज नाविकों तथा अन्वेषकों में एक महान् व्यक्ति थे।
इनका जन्म संभवत: १५५०ई० में डेवनशिर (इंग्लैड) के सैड्रिज नामक स्थान पर (डार्टमथ के समीप ) हुआ था। इन्होंने प्रारंभिक जीवन में ऐड्रियन गिल्बर्ट के साथ कई सामुद्रिक यात्राएँ कीं। १५८५ ई० में इन्होंने घटनापूर्ण उत्तर पश्चिमी क्षेत्र की यात्रा प्रारंभ की। फिर मुड़कर पश्चिमी तथा उत्तर-पश्चिमी क्षेत्र से होते हुए आगे बढ़े और चीन जाने के मार्ग का अन्वेषण करने की योजना बनाई। उसी धुन में चलते हुए ६६ डिग्री उत्तर अक्षांश पर बैफिनलैंड से होकर कंवरलैंड साउंड में कुछ दूर तक गए और वहाँ से अगस्त के अनंत में लौट पड़े। १५८६ तथा १५८७ ई० में बैफिनलैंड में स्थित डेविस जलडमरूमध्य का, जिसका नामकरण इन्हीं के नाम पर हुआ है, पता लगाया और ग्रीनलैंड के पश्चिमी समुद्रक्षेत्र में ७३ डिग्री उत्तर अक्षांश में ऊपरनावक (Upernavik) नामक स्थान तक पहुँचे। इस उत्तर ध्रुवीय क्षेत्र में यात्रा करते हुए इन्होंने कंबरलैंड, केप वाल्सिंघम, एक्सटर साउंड आदि का स्थानांकन तथा नामकरण किया। ऐग्लों-स्पैनिश युद्ध में इन्होंने स्वदेश की ओर से स्पैनिश आर्मेडा के विरूद्ध युद्ध में भी भाग लिया। १९९१ ई० में य टॉमस कैवेंडिश के नेतृत्व में अमरीका के पार्श्ववर्ती उत्तर-पश्चिमी क्षेत्र का विशद ज्ञान प्राप्त करने के लिये चले, किंतु इनके जहाज के अतिरिक्त अन्य जहाज लौट गए। इनका जहाज आगे बढ़ता गया और इन्होंने फॉकलैंड द्वीपों का अन्वेषण किया। सन् १५६९ में लौटने पर, इन्होंने 'समुद्रयात्री के रहस्य' (Secrets of Seaman) नामक एक प्रयोगात्मक पुस्तक (१५९४ई०) तथा 'संसार की जलीय रूपरेखा' (The world' s Hydrographical Description) नामक सैद्धान्तिक (theoretical) पुस्तक (१५९५ ई०) लिखी। मलय प्रायद्वीप के परातटवर्ती क्षेत्र में बिंटन के समीप २९ या ३० दिसंबर, १६०५ को इनकी मृत्यु हो गई।
कर्मभूमि
कर्मभूमि प्रेमचन्द का राजनीतिक उपन्यास है जो पहली बार १९३२ में प्रकाशित हुआ। आज कई प्रकाशकों द्वारा इसके कई संस्करण निकल चुके हैं। इस उपन्यास में विभिन्न राजनीतिक समस्याओं को कुछ परिवारों के माध्यम से प्रस्तुत किया गया है। ये परिवार यद्यपि अपनी पारिवारिक समस्याओं से जूझ रहे हैं तथापि तत्कालीन राजनीतिक आन्दोलन में भाग ले रहे हैं।
कथानक
'कर्मभूमि' का नायक अमरकांत एक अस्थिर गांधीवादी के रूप में चित्रित किया गया है। अमरकांत तत्कालीन मध्यमवर्ग का प्रतिनिधि है, जिसकी मूल-प्रवृत्ति स्थिति के प्रति समझौतावादी है, उसकी राजनीतिक दृष्टि एवं चारित्रिक दृढ़ता अविश्वसनीय है। गांधीवाद से प्रभावित जन समुदाय की भावना, सामूहिक सत्याग्रह, गांवों के रचनात्मक कार्यक्रम का चित्रण पूरी आस्था से किया गया है। इनके सभी चरित्रों द्वारा लेखक ने राष्ट्रीय चेतना, आदर्श पारिवारिक व्यवस्था आदि में गांधी दर्शन स्पष्ट किया है।
समालोचना
प्रेमचन्द की रचना कौशल इस तथ्य में है कि उन्होंने इन समस्याओं का चित्रण सत्यानुभूति से प्रेरित होकर किया है कि उपन्यास पढ़ते समय तत्कालीन राष्ट्रीय सत्याग्रह आन्दोलन पाठक की आँखों के समक्ष सजीव हो जाता हैं। छात्रों तथा घटनाओं की बहुलता के बावजूद उपन्यास न कहीं बोझिल होता है न कहीं नीरस। प्रेमचन्द हर पात्र और घटना की डोर अपने हाथ में रखते हैं इसलिए कहीं शिथिलता नहीं आने देते। आदर्शोन्मुख यथार्थवाद से ओतप्रोत कर्मभूमि उपन्यास प्रेमचन्द की एक प्रौढ़ रचना है जो हर तरह से प्रभावशाली बन पड़ी है।
खड़काले
खड़काले (Khadkale) भारत के महाराष्ट्र राज्य के पुणे ज़िले में स्थित एक नगर है।
लाडेको
यह विश्व की एक प्रमुख वायुयान सेवा हैं |
प्रिंसेस डॉली और उसका मैजिक बैग
प्रिंसेस डॉली और उसका मैजिक बैग (ट्रांस: प्रिंसेस डॉली और उसका मैजिक बैग) सागर फिल्म्स (प्राइवेट) द्वारा निर्मित एक भारतीय किशोर फंतासी साहसिक टेलीविजन श्रृंखला है। लिमिटेड) स्टार प्लस चैनल के लिए।
यह शो शुरुआत में करिश्मा रंधावा और मयंक आनंद अभिनीत टीन ड्रामा हैलो डॉली के रूप में शुरू हुआ था।
एबोन्यी राज्य
एबोन्यी (Ebonyi) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणी भाग में स्थित है। एबोन्यी राज्य की अर्थव्यवस्था कृषि-प्रधान है, और यहाँ चावल, रतालू, आलू, मक्का, सेम और कसावा पैदा किया जाता है।
हसन गढ़ गाँव, इगलास (अलीगढ़)
हसन गढ़ इगलास, अलीगढ़, उत्तर प्रदेश स्थित एक गाँव है।
सर-ए-पोल प्रान्त
सर-ए-पोल या सर-ए-पुल ( फ़ारसी:, अंग्रेजी: Sar-e Pol ) अफ़्ग़ानिस्तान का एक प्रांत है जो उस देश के मध्य-उत्तर में स्थित है। इस प्रान्त का क्षेत्रफल १६,३६० वर्ग किमी है और इसकी आबादी सन् २००९ में लगभग ५ लाख अनुमानित की गई थी। इस प्रान्त की राजधानी सर-ए-पोल शहर है। यहाँ के ५६% लोग फ़ारसी बोलने वाले ताजिक हैं और लगभग १९% लोग उज़बेक हैं। सर-ए-पोल एक पहाड़ी इलाक़ा है, विशेषकर प्रान्त के दक्षिणी भाग में।
प्रबन्धकीय अर्थशास्त्र
प्रबन्धकीय अर्थशास्त्र (Managerial economics) अर्थशास्त्र की एक विशिष्ट शाखा है विवेकपूर्ण प्रबन्धकीय निर्णयों में सहायक होता है। यह आर्थिक सिद्धान्तों एवं व्यावसायिक व्यवहारों का ऐसा एकीकरण है जो प्रबन्धकों को निर्णय लेने और भावी योजनाऐं बनाने में सुविधा प्रदान करता है। इसे 'व्यावसायिक अर्थशास्त्र' या 'फर्मों का अर्थशास्त्र' भी कहा जाता है। प्रबन्धकीय अर्थशास्त्र उन आर्थिक सिद्धान्तों, प्रविधियों एवं तर्कों का अध्ययन है जिनका उपयोग व्यवसाय की व्यावहारिक समस्याओं के हल के लिए किया जाता है। अतः प्रबंधकीय अर्थशास्त्र, आर्थिक विज्ञान का वह भाग है जिसका व्यवसाय-जगत की समस्याओं के विश्लेषण तथा विवेकपूर्ण व्यावसायिक निर्णय लेने में उपयोग किया जाता है। R आधुनिक विश्व की बढ़ती जटिलताओं और विषम आर्थिक समस्याओं के समाधान में अर्थशास्त्र के निरपेक्ष सिद्धान्तों का व्यावहारिक प्रयोग निरन्तर लोकप्रिय होता जा रहा है। जहां पहले व्यावसायिक क्षेत्रों में प्रबन्धकीय समस्याओं के विश्लेषण और समाधान में आर्थिक सिद्धान्तों का प्रयोग सीमित था वहां अब अर्थशास्त्र की नवीन अवधारणाओं, वैज्ञानिक विधियों और आर्थिक विश्लेषण की गणितीय पद्धतियों के विकास से प्रबन्धकीय अर्थशास्त्र का जन्म हुआ है। प्रबन्धकों को व्यावसायिक जटिल समस्याओं के समाधान का व्यावहारिक हल प्रदान कर उनकी आशाओं और आकांक्षाओं की पूर्ति करता है।
आर्थिक सिद्धान्त दो या दो से अधिक आर्थिक चरों के फलनात्मक सम्बन्ध व्यक्त करतें है, जो कुछ दी हुई शर्तों पर आधारित होते हैं। व्यवसाय की समस्याओं में व्यावसायिक निर्णयन में सम्बन्धित आर्थिक सिद्धान्तों का उपयोग तीन प्रकार से सहायता करते हैं -
इस प्रकार आर्थिक सिद्धान्तों के उपयोग से व्यावसायिक समस्याओं में मार्गदर्शन तो प्राप्त होता ही है, इससे निर्णयन प्रक्रिया मजबूत एवं सही बनती है जिससे सही निर्णयन संभव होते हैं।
प्रबन्धकीय अर्थशास्त्र एवं परम्परागत अर्थशास्त्र
प्रबन्धकीय अर्थशास्त्र परम्परागत अर्थशास्त्र की ही एक विशिष्ट शाखा है, किन्तु फिर भी यह परम्परागत अर्थशास्त्र से अनेक दृष्टिकोण से भिन्न है। परम्परागत अर्थशास्त्र एक व्यापक विषय है, प्रबन्धकीय अर्थशास्त्र परम्परागत अर्थशास्त्र की एक शाखा मात्र है, अतः प्रबन्धकीय अर्थशास्त्र का क्षेत्र सीमित है। परम्परागत अर्थशास्त्र में आर्थिक सिद्धान्तों का केवल विवचेन किया जाता है, जबकि प्रबन्धकीय अर्थशास्त्र में आर्थिक सिद्धान्तों का व्यावसायिक समस्याओं के समाधान के लिए प्रयोग किया जाता है। इस तरह से परम्परागत अर्थशास्त्र सैद्धान्तिक है, जबकि प्रबन्धकीय अर्थशास्त्र व्यावहारिक है। परम्परागत अर्थशास्त्र में मांग व पूर्ति का विश्लेषण सम्पूर्ण अर्थशास्त्र के अर्थव्यवस्था के सन्दर्भ में किया जाता है, जबकि प्रबन्धकीय अर्थशास्त्र में मांग व पूर्ति का विश्लेषण केवल एक फर्म अथवा संगठन के सम्बन्ध में होता है।
परम्परागत अर्थशास्त्र एक पुराना विषय है, जबकि प्रबन्धकीय अर्थशास्त्र एक नवीन विषय है। परम्परागत अर्थशास्त्र की मान्यताएं काल्पनिक होती है, जबकि प्रबन्धकीय अर्थशास्त्र की मान्यताएं व्यावहारिक होती है। परम्परागत अर्थशास्त्र में लगान, ब्याज, राष्ट्रीय आय तथा व्यापार चक्र का अध्ययन किया जाता है, जबकि प्रबन्धकीय अर्थशास्त्र में इनका अध्ययन नहीं किया जाता है। परम्परागत अर्थशास्त्र में व्यक्ति, समाज, फर्म तथा राष्ट्र के आर्थिक क्रियाकलापों का अध्ययन किया जाता है जबकि प्रबन्धकीय अर्थशास्त्र में केवल फर्म की आर्थिक क्रियाओं का अध्ययन किया जाता है।
परम्परागत अर्थशास्त्र में व्यष्टि व समष्टि अर्थशास्त्र दोनों का अध्ययन किया जाता है, जबकि प्रबन्धकीय अर्थशास्त्र में केवल व्यष्टि अर्थशास्त्र का अध्ययन किया जाता है तथा समष्टि अर्थशास्त्र के उस भाग का ही अध्ययन किया जाता है जो फर्म को प्रभावित करता है। परम्परागत अर्थशास्त्र वर्णनात्मक विषय से अधिक सम्बन्धित है, जबकि प्रबन्धकीय अर्थशास्त्र निर्देशात्मक विषय अधिक होता है।
परम्परागत अर्थशास्त्र में सिद्धान्तों का केवल विश्लेषण किया जाता है, जबकि प्रबन्धकीय अर्थशास्त्र में आर्थिक सिद्धान्तों के विश्लेषण के साथ-साथ, उनका फर्म की समस्याओं के समाधान, फर्म के नियोजन एवं निर्णयन में प्रयोग किया जाता है। परम्परागत अर्थशास्त्र में वितरण के सभी सिद्धान्त तथा लगान, मजदूरी, ब्याज एवं लाभ का अध्ययन होता है, जबकि प्रबन्धकीय अर्थशास्त्र में वितरण के केवल एक सिद्धान्त यथा लाभ का अध्ययन किया जाता है।
प्रबन्धकीय अर्थशास्त्र का अन्य विषयों से सम्बन्ध
प्रबन्धकीय अर्थशास्त्र एक ऐसा नवीन विकासमान विषय है जिसका पूर्णता प्रदान करने के लिए अनेक विषयों का सहयोग लिया जाता है, जिससे विशुद्ध आर्थिक सिद्धान्तों को फर्म के व्यावहारिक जीवन में प्रयुक्त किया जा सके। ये विषय व्यष्टि अर्थशास्त्र, समष्टि अर्थशास्त्र, गणित, सांख्यिकी, संक्रिया विज्ञान, लेखाशास्त्र, प्रबन्ध शास्त्र आदि हैं। प्रबन्धकीय अर्थशास्त्र का अन्य विषयों से सम्बन्ध संक्षेप में इस प्रकार है-
प्रबन्धकीय अर्थशास्त्र एवं प्रबन्ध
प्रबन्धकीय अर्थशास्त्र प्रबन्धक के प्रयोग के लिए ही होता है, अतः प्रबन्ध के विभिन्न सिद्धान्तों का प्रबन्धकीय अर्थशास्त्र में व्यापक प्रयोग किया जाता है।
प्रबन्धकीय अर्थशास्त्र एवं व्यष्टि अर्थशास्त्र
व्यष्टि अर्थशास्त्र ही प्रबन्धकीय अर्थशास्त्र का मुख्य आधार है। प्रबन्धकीय अर्थशास्त्र में मूल्य सिद्धान्त एवं फर्म के सिद्धान्त ही अध्ययन का विषय हैं जो कि व्यष्टि अर्थशास्त्र से लिया गया है। व्यष्टि अर्थशास्त्र के निम्न विषयों का अध्ययन प्रबन्धकीय अर्थशास्त्र में कुछ आवश्यक समायोजनों के पश्चात् किया जाता है -
प्रबन्धकीय अर्थशास्त्र एवं समष्टि अर्थशास्त्र
समष्टि अर्थशास्त्र का प्रयोग फर्म पर बाह्म परिस्थितियों के पड़ने वाले प्रभावों का विश्लेषण, अध्ययन एवं समायोजन करने में उपयोगी सिद्ध होता है। समष्टि अर्थशास्त्र के निम्न घटकों का प्रबन्धकीय अर्थशास्त्र में व्यापक प्रयोग किया जाता है-
प्रबन्धकीय अर्थशास्त्र का सार्वजनिक वित्त
वर्तमान युग में सरकार फर्म के क्रियाकलापों को बहुत अधिक प्रभावित करती है और यह हस्तक्षेप दिन-प्रतिदिन बढ़ता ही जा रहा है। सरकारी हस्तक्षेप का फर्म पर प्रतिकूल असर नहीं पड़े, इसके लिए प्रबन्धकीय अर्थशास्त्र में सार्वजनिक वित्त के सिद्धान्त का प्रयोग किया जाता है। ये सार्वजनिक वित्त के सिद्धान्त अग्र हैं -
प्रबन्धकीय अर्थशास्त्र एवं गणित
प्रबन्धकीय अर्थशास्त्र के निष्कर्षो को अधिक शुद्ध बनाने में गणित का प्रयोग बहुत उपयोगी सिद्ध हुआ है। गणित के सिद्धान्तों की सहायता से प्रबन्धकीय अर्थशास्त्र, आर्थिक सम्बन्धों को अधिक शुद्धता से माप सकता है एवं पूर्वानुमान अधिक शुद्ध हो सकते हैं। नियोजन सत्यता के अधिक निकट होगा तथा निर्णय सही होने की संभावना बढ़ जायेगी। मांग पूर्वानुमान, आदा-प्रदा विश्लेषण, उत्पादन फलन क्षेत्रों में गणित का प्रयोग बढ़ता जा रहा है।
प्रबन्धकीय अर्थशास्त्र एवं सांख्यिकी
सांख्यिकी का प्रयोग प्रबन्धकीय अर्थशास्त्र में बढ़ता जा रहा है। सांख्यिकी का सम्भाव्यता सिद्धान्त, महांक जड़ता नियम (Law of Inertia of large numbers), सह-सम्बन्ध, प्रतीपगमन आदि प्रबन्धकीय अर्थशास्त्र में बहुत अधिक प्रयोग में लिये जाते है। सांख्यिकी के सिद्धान्तों की सहायता से प्रबन्धकीय अर्थशास्त्र के निर्णय अधिक व्यावहारिक एवं उपयोगी होते हैं। सांख्यिकी विधियों की सहायता से लगाये गये पूर्वानुमान अधिक शुद्ध होते हैं।
प्रबन्धकीय अर्थशास्त्र एवं लेखाशास्त्र
लेखाशास्त्र के द्वारा ही प्रबन्धकीय अर्थशास्त्री को फर्म के विभिन्न क्रियाकलापों की संख्यात्मक जानकारी मिलती है, जिसको वह नियोजन (प्लानिंग), निर्णय तथा नियंत्रण के लिए प्रयुक्त करता है। लेखाशास्त्र के माध्यम से ही उसे फर्म के विक्रय, मांग, पूर्ति, उत्पादन तथा लागत के समंक उपलब्ध होते हैं।
प्रबन्धकीय अर्थशास्त्र एवं लागत लेखांकन
प्रबन्धकीय अर्थशास्त्र में लागत लेखों का बहुत अधिक प्रयोग होता है। लागत लेखों की सहायता से प्रबन्धकीय अर्थशास्त्री लागतों का विश्लेषण कर उसको न्यूनतम रखने का प्रयास करता है।
श्री रामेश्वर गहिरा गुरु संस्कृत महाविद्यालय
श्री रामेश्वर गहिरा गुरु संस्कृत महाविद्यालय, छत्तीसगढ़ के जशपुर जिले के सामरबार में स्थित एक संस्कृत महाविद्यालय है। इसकी स्थापना ०१ जुलाई १९५६ को रामेश्वर गहिरा द्वारा की गयी थी। यह महाविद्यालय 'सनातन सन्त समाज गहिरा' द्वारा संचालित है। यह महाविद्यालय बगीचा तहसील म्ं बगीचा से बतौली-अम्बिकापुर मार्ग पर बिमड़ा से 4 कि॰मी॰ उत्तर में ग्राम सामरबार में स्थित है। यह महाविद्यालय सन 1985 तक सम्पूर्णानन्द संस्कृत विश्वविद्यालय वाराणसी से सम्बद्ध रहा, इसके पश्चात् सन् 1985 से 2000 तक अविभाजित मध्य प्रदेश के अवधेश प्रताप सिंह विश्वविद्यालय रीवा से सम्बद्ध रहा। वर्तमान में यह महाविद्यालय को पं॰ रविशंकर शुक्ल विश्वविद्यालय रायपुर से स्थाई सम्बद्धता/ मान्यता प्राप्त है।
महाविद्यालय को 1998 से नियमित अनुदान प्राप्त हो रहा है। छतीसगढ़ का यह एकमात्र प्राच्य संस्कृत महाविद्यालय है जहाँ गुरुकुल परम्परा के अनुसार लगभग 90 प्रतिशत आदिवासी/विशेष पिछड़ी जनजाति (पहाड़ी कोरवा)/पिछड़े वर्ग के छात्र/छात्राएं निःशुल्क शिक्षा ग्रहण कर रहे हैं।
चोसोनमिंहांग कोरियन एयरवेज
यह विश्व की एक प्रमुख वायुयान सेवा हैं |
क्लोरीन के समस्थानिक
क्लोरीन (Cl) के समस्थानिक भार संख्या ३२ g.mol−1 से ४० g mol−1 तक होते हैं। स्थिर समस्थानिकों 35Cl (75.77%) एवं 37Cl (24.23%) की दो सारणियां होती हैं, जिन्हें ३:१ के अनुपात में पाया जाता हाई। इनके कारण क्लोरीन परमाणु का थोक भार ३५.५ होता है मानक परमाणु भार: ३५.४५३(२) ए.एम.यू.
एनुगु राज्य
एनुगु (Enugu) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणी भाग में स्थित है।
टिप्पणियों के लिए अनुरोध
कंप्यूटर नेटवर्क इंजीनियरिंग में, टिप्पणियों के लिए अनुरोध (RFC) इंटरनेट इंजीनियरिंग टास्क फ़ोर्स (IETF) द्वारा प्रकाशित ज्ञापन है, जो इंटरनेट और इंटरनेट-संबंधी प्रणालियों के कार्य पर लागू विधि, व्यवहार, अनुसंधान, या अभिनव परिवर्तनों को वर्णित करता है।
इंटरनेट सोसाइटी के माध्यम से इंजीनियर और कंप्यूटर वैज्ञानिक, सहकर्मी समीक्षा या केवल नई अवधारणाओं, सूचना या (कभी-कभी) इंजनीयरी हास्य सूचित करने के लिए, एक RFC के रूप में वार्ता प्रकाशित कर सकते हैं। IETF, RFC के रूप में प्रकाशित कुछ प्रस्तावों को इंटरनेट मानकों के रूप में अपनाता है।
इतिहास
RFC स्वरूप की स्थापना 1969 में प्राथमिक ARPANET परियोजना के अंश के रूप में हुई। आज यह इंटरनेट इंजीनियरी टास्क फोर्स (IETF), इंटरनेट आर्किटेक्चर बोर्ड (IAB) और - कुछ हद तक - सामान्य तौर पर कंप्यूटर नेटवर्क शोधकर्ताओं के वैश्विक समुदाय के लिए आधिकारिक प्रकाशन माध्यम भी है।
पहले RFC के लेखकों ने अपने काम के लिए टाइपलेखन का इस्तेमाल किया और ARPA शोधकर्ताओं के बीच उसकी संपठनीय प्रतियां वितरित कीं. आधुनिक RFC के विपरीत कई प्रारंभिक RFC, टिप्पणियों के लिए अनुरोध हुआ करते थे. RFC सवाल खुला छोड़ता है और एक कम औपचारिक शैली में लिखा होता है। यह कम औपचारिक शैली आजकल इंटरनेट मसौदा दस्तावेजों का सामान्य स्वरूप है, जो RFC के रूप में मंजूरी देने से पहले का अग्रगामी चरण है।
दिसम्बर 1969 में, शोधकर्ताओं ने नए प्रचालित ARPANET के ज़रिए नए RFC का वितरण शुरू किया। "मेज़बान सॉफ्टवेयर" शीर्षक वाला RFC 1, कैलिफोर्निया विश्वविद्यालय, लॉस एंजिल्स (UCLA) के स्टीव क्रोकर द्वारा लिखा और 7 अप्रैल 1969 को प्रकाशित किया गया। हालांकि इसे स्टीव क्रोकर ने लिखा, पर RFC, स्टीव क्रोकर, स्टीव कैर और जेफ़ रुलिफ़सन के बीच एक प्रारंभिक कार्य दल की चर्चा से उभरा. (दस्तावेज में बिल डुवैल को केवल प्रकाशन से पूर्व कार्य दल की अंतिम बैठक में शामिल होना सूचीबद्ध है।)
RFC श्रृंखला को पहले परिभाषित करने वाले RFC 3 में, क्रोकर ने "नेटवर्क कार्य दल" को RFC श्रृंखला का श्रेय दिया। ऐसा नहीं लगता कि कभी इस समूह का कोई औपचारिक अस्तित्व भी था, जिसे "इस समूह के लोग" के रूप में परिभाषित किया गया, लेकिन आज भी यह श्रेय RFC के साथ मौजूद है।
1970 दशक के बाद से कई RFC भी UCLA से आए, सिर्फ़ छात्रवृत्ति की गुणवत्ता की वजह से नहीं, बल्कि इसलिए भी कि UCLA, ARPANET पर मौजूद पहले इंटरफ़ेस संदेश प्रॉसेसर (IMP) में से एक था।
स्टैनफ़ोर्ड रिसर्च इंस्टीट्युट में डगलस एंजलबार्ट का ऑगमेंटेशन रिसर्च सेंटर (ARC), चार पहले ARPANET केंद्रों में से एक और होने के अलावा, पहला नेटवर्क सूचना केंद्र तथा (जैसा कि समाजशास्त्री थीयर्री बार्डिनी ने नोट किया) प्रारंभिक असंख्य RFC का स्रोत था।
1969 से 1998 तक, जॉन पोस्टेल ने RFC संपादक के रूप में कार्य किया। (1998 में उनकी मृत्यु पर, उनका मृत्युलेख RFC 2468 के रूप में प्रकाशित किया गया।) अमेरिका की संघीय सरकार के साथ मूल ARPANET अनुबंध की समाप्ति के बाद, इंटरनेट सोसाइटी (IETF की ओर से कार्य करते हुए) USC सूचना विज्ञान संस्थान के नेटवर्किंग प्रभाग के साथ (IAB के निर्देशनाधीन) संपादन और प्रकाशन जिम्मेदारियों को ग्रहण करने के लिए अनुबंधित हुई। जॉन पोस्टेल ने अपनी मौत तक RFC संपादक के रूप में काम करना जारी रखा। बाद में, बॉब ब्रेडन ने परियोजना प्रमुख की भूमिका संभाली, जबकि जॉइस के. रेनॉल्ड्स 13 अक्टूबर 2006 तक दल का हिस्सा बने रहे।
RFC रचना और विकास
RFC संपादक प्रत्येक RFC को एक अद्वितीय क्रम संख्या प्रदान करता है। जब एक बार RFC के लिए एक संख्या नियत और प्रकाशित किया जाता है, तो RFC को कभी निरस्त या संशोधित नहीं किया जाता; अगर दस्तावेज़ में संशोधन की आवश्यकता हो, तो लेखक संशोधित दस्तावेज़ प्रकाशित करते हैं। इसलिए, कुछ RFC दूसरों का स्थान लेते हैं; ऐसे अधिक्रमित RFC को पदावनत, अप्रचलित, या अव्यवहृत कहा जाता है। आनुक्रमिक RFC एक साथ, इंटरनेट मानकों और प्रथाओं के विकास के सतत ऐतिहासिक रिकॉर्ड रचते हैं।
ध्यान दें कि शब्द RFC इस श्रृंखला के लिए अनन्य नहीं है। कई अन्य संगठनों ने RFC शब्द का उपयोग करते हुए दस्तावेज़ प्रकाशित किए हैं। तथापि, IETF RFC इंटरनेट पर अब तक की सर्वाधिक विख्यात RFC श्रृंखला रही है।
RFC रचना प्रक्रिया, ISO जैसे औपचारिक मानक संगठनों की मानकीकरण प्रक्रिया से अलग है। इंटरनेट प्रौद्योगिकी विशेषज्ञ बिना बाह्य संस्था के समर्थन के भी इंटरनेट मसौदा पेश कर सकते हैं। IETF की मंजूरी के साथ स्टैंडर्ड-ट्रैक RFC प्रकाशित किए जाते हैं और आम तौर पर कार्य दलों में भाग लेने वाले विशेषज्ञों द्वारा रचित होते हैं, जो पहले इंटरनेट प्रारूप प्रकाशित करते हैं। इस अभिगम से दस्तावेज़ों के RFC के रूप में परिपक्व होने से पहले समकक्ष समीक्षा का शुरूआती दौर सुगम हो जाता है।
ISO तथा राष्ट्रीय मानक निकायों के ठेठ औपचारिक, समिति-संचालित प्रक्रियाओं की तुलना में, व्यक्तियों या छोटे कार्य दलों द्वारा निष्पन्न व्यावहारिक, अनुभव-संचालित, तथ्यानुरूप मानकों के स्रोत की RFC परंपरा के अधिक महत्वपूर्ण लाभ हैं।
परिहास RFC की समृद्ध परंपरा का अस्तित्व, इन फ़ायदों में से कुछ का द्योतक है। आम तौर पर हर साल, सामान्यतः अप्रैल फ़ूल्स डे के अवसर पर, कम से कम एक जोक प्रकाशित होता है।
अधिकांश RFC "MUST" (ज़रूरी) और "NOT RECOMMENDED" (असंस्तुत) जैसे सामान्य शब्द (RFC 2119 द्वारा परिभाषित तौर पर), ऑगमेंटेड बैकस-नाउर फ़ार्म (ABNF) (RFC 5234 द्वारा परिभाषित रूप में) मेटालैंग्वेज के तौर पर और सरल पाठ आधारित पदों के सरल समूह का प्रयोग करते हैं, ताकि RFC सुसंगत रहे और आसानी से समझा जा सके।
RFC और RFC प्रक्रिया के बारे में अधिक जानकारी के लिए, RFC 2026, "इंटरनेट मानक प्रक्रिया, संशोधन 3" देखें.
RFC प्राप्त करना
वर्ल्ड वाइड वेब पर RFC का अधिकारिक स्रोत RFC Editor है।
लगभग कोई भी व्यक्तिगत, प्रकाशित RFC, जैसे RFC 5000 को निम्न उदाहरण के समान URL के ज़रिए पुनःप्राप्त कर सकते हैं: http://www.rfc-editor.org/rfc/rfc5000.txt
प्रत्येक RFC को सादे ASCII पाठ के रूप में प्रस्तुत और उस रूप में प्रकाशित किया जाता है, लेकिन अन्य प्रारूपों में भी उपलब्ध हो सकता है। हालांकि, निश्चित संस्करण किसी स्टैंडर्ड-ट्रैक विनिर्देशन का, ASCII संस्करण है।
स्थिति
सभी RFC मानक नहीं होते हैं। प्रत्येक RFC को स्थिति के संबंध में इंटरनेट मानकीकरण प्रक्रिया के अंतर्गत एक पदनाम सौंपा जाता है। यह स्थिति निम्न में से एक होती है: सूचनात्मक, प्रायोगिक, उत्तम मौजूदा व्यवहार (BCP), स्टैंडर्ड-ट्रैक, या ऐतिहासिक. स्टैंडर्ड-ट्रैक दस्तावेजों को आगे प्रस्तावित मानक, मसौदा मानक और इंटरनेट मानक दस्तावेज़ों में विभाजित किया गया है। शब्द ऐतिहासिक, पदावनत स्टैंडर्ड-ट्रैक दस्तावेजों या अप्रचलित RFC पर लागू किया जाता है, जो स्टैंडर्ड-ट्रैक की स्थापना से पहले प्रकाशित किए गए थे। केवल इंटरनेट इंजीनियरिंग संचालन समूह (IESG) द्वारा निरूपित IETF, स्टैंडर्ड-ट्रैक RFC का अनुमोदन कर सकते हैं। प्रत्येक RFC स्थिर है; अगर दस्तावेज़ बदला जाता है, तो इसे दुबारा प्रस्तुत किया जाता है और इसे एक नई RFC संख्या सौंपी जाती है। यदि एक RFC इंटरनेट मानक (STD) बन जाता है, तो उसे एक STD नंबर आबंटित किया जाता है, लेकिन उसकी RFC संख्या बरकरार रहती है; तथापि, जब इंटरनेट मानक को अद्यतन किया जाता है, तो उसकी संख्या वही रहती है और वह केवल एक अलग RFC या RFC के सेट को संदर्भित करता है। मान लें कि एक इंटरनेट मानक, STD n किसी निश्चित समय पर RFC x और y हो, लेकिन बाद में वही मानक बजाय उनके RFC z में अद्यतन हो सकता है। उदाहरण के लिए, 2007 में RFC 3700 इंटरनेट मानक - STD 1 था - मई 2008 में उसे RFC 5000 से बदला गया, अतः RFC 3700 ऐतिहासिक बन गया, RFC 5000 इंटरनेट मानक और STD 1 है RFC 5000. जब STD 1 को दुबारा अद्यतन किया जाएगा, तब वह केवल एक नए RFC का संदर्भ लेगा जिसने स्टैंडर्ड ट्रैक पूरा किया हो, लेकिन वह अभी भी STD 1 होगा। उत्तम मौजूदा व्यवहार इसी तरह काम करते हैं; BCP n किसी विशिष्ट RFC या RFC के सेट को संदर्भित करता है, लेकिन जो RFC या RFC के सेट, समय के साथ बदल सकते हैं।
इंटरनेट मानकों की निश्चित सूची ख़ुद एक इंटरनेट मानक है, STD 1: इंटरनेट आधिकारिक प्रोटोकॉल मानक.
स्थिति "सूचनात्मक"
एक सूचनात्मक RFC, पहली अप्रैल के जोक से लेकर RFC 1591 जैसे व्यापक रूप से पहचाने जाने वाले आवश्यक RFC जैसे स्वामित्व प्रोटोकॉल तक कुछ भी हो सकते हैं। कुछ सूचनात्मक RFC आपकी जानकारी के लिए (FYI) जैसी उप-श्रृंखला के रूप में हो सकते हैं। जहां आज शायद ही कभी जोड़े जाते हों, कुछ पुराने FYI अभी भी दिलचस्प हैं, उदाहरण के लिए, FYI 18 (RFC 1983), इंटरनेट उपयोगकर्ताओं की शब्दावली. FYI 17, द ताओ ऑफ़ IETF अब RFC 4677 है, जो 2006 में प्रकाशित हुआ।
स्थिति "प्रायोगिक"
एक प्रायोगिक RFC, एक IETF दस्तावेज़ या RFC संपादक के लिए कोई व्यक्तिगत प्रस्तुति हो सकती है। सिद्धांत रूप में यह वास्तव में प्रायोगिक है; व्यवहार में कुछ दस्तावेज़ों को स्टैंडर्ड ट्रैक पर बढ़ावा नहीं दिया जाता है, क्योंकि प्रक्रियागत विवरणों के लिए कोई स्वयंसेवक मौजूद नहीं हैं।
स्थिति "उत्तम मौजूदा व्यवहार"
उत्तम मौजूदा व्यवहार (BCP) उप-श्रृंखला प्रशासनिक दस्तावेजों और अन्य पाठों को संग्रहित करते हैं, जिन्हें आधिकारिक नियम माना जाता है और वे न केवल सूचनात्मक हैं, बल्कि जो ओवर द वायर डाटा को प्रभावित नहीं करते. स्टैंडर्ड ट्रैक और BCP के बीच की सीमा अक्सर स्पष्ट नहीं होती है। यदि कोई दस्तावेज़ केवल इंटरनेट मानक प्रक्रिया को प्रभावित करता है, जैसे कि BCP 9, या IETF प्रशासन, तो वह निश्चित रूप से BCP है। यदि वह केवल इंटरनेट असाइन्ड नंबर्स अथॉरिटी (IANA) रजिस्ट्रियों के लिए नियम और विनियमों को परिभाषित करता है तो वह अधिक स्पष्ट नहीं; इनमें अधिकांश दस्तावेज़ BCP हैं, पर कुछ स्टैंडर्ड ट्रैक पर भी हैं।
BCP श्रृंखला, इंटरनेट मानकों का व्यवहार कैसे करें, के लिए तकनीकी सिफ़ारिशों को भी आवृत करती हैं; उदाहरण के लिए Dos हमलों को अधिक मुश्किल बनाने के लिए सोर्स फ़िल्टरिंग के इस्तेमाल की सिफारिश (RFC 2827: "नेटवर्क इनग्रेस फ़िल्टरिंग: डिफ़ीटिंग डिनायल ऑफ़ सर्विस अटैक्स व्हिच एम्पलॉय IP सोर्स अड्रेस स्पूफ़िंग ") है BCP 38.